บาทเปิด 34.83 แข็งค่ารอบ 7 เดือน
เงินบาทเปิดตลาด 34.83 บาทต่อดอลล่าร์  แข็งค่าในรอบ 7 เดือนหลังเฟดส่งสัญญาณชะลอการขึ้นดอกเบี้ยกดดอลล์อ่อน
17 มี.ค. 2559

เงินบาทเปิดตลาด 34.83 บาทต่อดอลล่าร์  แข็งค่าในรอบ 7 เดือนหลังเฟดส่งสัญญาณชะลอการขึ้นดอกเบี้ยกดดอลล์อ่อน
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.83 บาท/ดอลลาร์ แข็งค่าจากช่วงปิดตลาดเย็นวานนี้ ที่ระดับ 35.03/05 บาท/ดอลลาร์ เคลื่อนไหวในทิศทางเดียวกับค่าเงินภูมิภาคเนื่องจากแรงเทขายดอลลาร์ทั่วโลก
"เงินบาทเช้านี้แข็งค่าสุดในรอบกว่า 7 เดือน เป็นไปตามภูมิภาคเนื่องจากดอลลาร์อ่อนค่าหลัง FED ส่งสัญญานลดการปรับอัตราดอกเบี้ยจากเดิม 4 ครั้ง เหลือแค่ 2 ครั้ง" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 34.80-34.95 บาท/ดอลลาร์
"34.80(บาท/ดอลลาร์) น่าจะเป็นแนวรับแรก ถ้าจะหลุดอาจมีการเข้ามาดูแล" นักบริหารเงิน กล่าว